Առանձնակիորեն կարևոր և հատկանշական է, որ այս քաղվածքը բանաստեղծի առաջին քնարական վերհուշ-անդրադարձումն է հայրենի գյուղին և հայրենիքին ընդհանրապես: Մինչ այս եղած անդրադարձումներն ու կապերը հայրենիքի հետ կրել են առօրեական-գործնական-նույնաժամանակյա բնույթ: Այս պահից սկսվում է բանաստեղծի համաժամանակյա-հոգևոր կապը հայրենիքի հետ` հետագա խորացումով և ընդգրկումների լայնացումով: